María del Rosario Castells Vila

María del Rosario Castells Vila, nada en Viana do Bolo en 1923"Fallece la catedrática de Viana Charo Castells Vila", necrolóxica en La Región, 26 de setembro de 2012 . e finada en Santiago de Compostela o 25 de setembro de 2012, foi unha médica, doutora en filosofía e letras, profesora e escritora galega.

 Traxectoria 
Pasou a infancia en Betanzos, onde comezou os estudos de Bacharelato, que rematou no IES Eusebio da Guarda da Coruña. Na Universidade de Santiago de Compostela estudou Filosofía e Letras, e doutorouse en 1961 coa tese La comarca natural de Viana del Bollo, dirixida por Carlos Alonso del Real e Ramón Otero Pedrayo. Esta foi unha das primeiras obras realizadas sobre xeografía comarcal galega, e a Fundación Calouste Gulbenkian de Lisboa subvencionou a publicación da tese en 1967.

Como catedrática de Xeografía e Historia foi docente no Instituto do Carballiño, no IES Eduardo Blanco Amor de Ourense e no IES Salvador de Madariaga da Coruña. Nesa época estudou Medicina tamén na Universidade de Santiago, e tras licenciarse exerceu como médica no Hospital Municipal Labaca. Posteriormente especializouse en oftalmoloxía e exerceu nunha clínica privada de exames psicotécnicos.

Foi membro da Real Academia das Artes e das Letras, da Real Sociedade Xeográfica de Londres, da Real Academia Galega de Belas Artes e correspondente da Real Academia Galega.

 Recoñecementos 
En 1966 recibiu o Premio Fernández Latorre polo artigo “Galicia, tierra de contrastes”, publicado no ABCPremiados 1966 , na web da Fundación Santiago Rey Fernández-Latorre.. Unha rúa de Viana do Bolo leva o seu nome.

 Obra 
La comarca natural de Viana del Bollo (1967)
Vivencias de Galicia (Ideario) (1968)

 Vida persoal 

Casou en 1945 con Ramón Arias de Castro Sánchez e tivo dous fillos, Ramón e María del Rosario.
 Notas 

 Véxase tamén 
 Bibliografía 
 Enciclopedia Gallega, Tomo V, p. 215.
 Ares, C.: Ilustres (2014)

 Marco, A. (2007): Dicionario de mulleres galegas. A Nosa Terra, p.93-94.

 Ligazóns externas 
, Rosa María (1/3/2009). "María del Rosario Castells Vila" Mulleres ourensás.

Categoría:Nados en 1923

Categoría:Nados en Viana do Bolo
Categoría:Finados en 2012
Categoría:Alumnos da Universidade de Santiago de Compostela
Categoría:Médicos de Viana do Bolo
Categoría:Catedráticos
Categoría:Profesores
Categoría:Personalidades de Galicia sen imaxes
Categoría:Membros correspondentes da Real Academia Galega